Նարնիա: Հրաշագործի զարմիկը

***«Նարնիա: Հրաշագործի զարմիկը»*** (), էպիկական ֆենտեզի ժանրի սպասվող ֆիլմ, որի սցենարիստը և ռեժիսորը Գրետա Գերվիգն է։ Այն հիմնված է 1955 թվականի *[[Հրաշագործի զարմիկը|«Հրաշագործի զարմիկը»]]* վեպի վրա, որը Ս. Ս. Լյուիսի *[[Նարնիայի ժամանակագրություններ|«Նարնիայի ժամանակագրություններ»]]* մանկական գրքաշարքի վեցերորդ հրատարակված և առաջին ժամանակագրական վեպն է։ Այն կլինի չորրորդ լիամետրաժ ֆիլմը, որը հիմնված է *«Նարնիա»* վիպաշարի վրա և հաջորդում է «Walden Media»-ի ֆիլմերի եռագրությանը։

*«Նարնիա։ Հրաշագործի զարմիկը»* ֆիլմի պրեմիերան ԱՄՆ-ում նախատեսված է Նեթֆլիքսի կողմից՝ 2026 թվականի նոյեմբերի 26-ին։

## Դերասանական կազմ
* Էմմա Մաքքի՝ Ջեյդիս, Սպիտակ կախարդ
* Քերի Մալիգան՝ Մեյբլ Քըրք
* Դեյվիդ Մաքքեննա՝ Դիգորի Քըրք
* Բեատրիս Քեմփբել՝ Փոլի Փլամմեր
* Թոմ Բոնինգտոն՝ պարոն Փոթս
* Դենիզ Գոֆ
* Էյվա Ջագեր՝ Վիոլետ Փլամեր
* Դենիել Քրեյգ

## Արտադրություն
### Նախապատմություն
2011 թվականին «Walden Media»-ի *«Նարնիայի քրոնիկները»* ֆիլմի իրավունքների պայմանագրի ժամկետը լրանալուց հետո, 2013 թվականի հոկտեմբերին CS Lewis Company-ն հայտարարել է, որ համաձայնության է եկել The Mark Gordon Company-ի հետ՝ 1953 թվականի *[[Արծաթե բազկաթոռ|«Արծաթե աթոռը»]]* վեպի էկրանավորման համար։ Մարկ Գորդոնը և Դուգլաս Գրեշամը, The CS Lewis Company-ի Լոս Անջելեսում բնակվող ռեժիսոր Վինսենթ Սիբերի հետ միասին, կծառայեն որպես պրոդյուսերներ և կաշխատեն Mark Gordon Company-ի հետ սցենարի մշակման վրա։ 2013 թվականի դեկտեմբերին հայտարարվել է, որ Դեյվիդ Մագին կգրի սցենարը։ 2014 թվականի հուլիսին Նարնիայի պաշտոնական կայքը երկրպագուներին հնարավորություն է տվել առաջարկել անուններ «Կանաչ կիրտլի տիկնոջ»՝ գլխավոր հակառակորդի համար։ Հաղթող անունը պետք է ընտրվեր Գորդոնի և Մաքիի կողմից՝ *«Արծաթե գահը»* ֆիլմի վերջնական սցենարում օգտագործելու համար։

Պրոդյուսերները ֆիլմն անվանել են «վերամեկնարկ» այն պատճառով, որ այն ուներ նոր ստեղծագործական թիմ, որը կապված չի եղել նախորդ երեք ֆիլմերի վրա աշխատողների հետ, չնայած այն դեռևս դրանց սյուժետային իրավահաջորդն է։ 2016 թվականի օգոստոսին հայտարարվել է, որ TriStar Pictures-ը և Entertainment One-ը պատրաստվում են ֆինանսավորել և տարածել չորրորդ ֆիլմը The Mark Gordon Company-ի (որը eOne-ի սեփականությունն էր) և The CS Lewis Company-ի հետ միասին։ 2017 թվականի ապրիլին հայտարարվել է, որ Ջո Ջոնսթոնին վարձել են որպես *«Արծաթե աթոռը» ֆիլմի* ռեժիսոր։ *Red Carpet News TV-* ին տված հարցազրույցի ժամանակ Գորդոնը բացահայտել է նոր տեխնոլոգիաների և միջավայրի մասին քիչ մանրամասներ, որոնք կօգտագործվեն առաջիկա ֆիլմի համար։

### Զարգացում
2018 թվականի հոկտեմբերին Netflix-ը և eOne Films-ը բազմամյա պայմանագիր են կնքել CS Lewis Company-ի հետ՝ *[[Նարնիայի ժամանակագրություններ|«Նարնիայի ժամանակագրություններ»]]* վեպի հիման վրա ֆիլմեր և հեռուստածրագրեր արտադրելու համար։

2023 թվականի հուլիսին՝ *[[Բարբի (ֆիլմ)|«Բարբի»]] ֆիլմ*ի թողարկումից հետո, հայտարարվել է, որ Գրետա Գերվիգը պայմանագիր է կնքել Netflix-ի հետ՝ *«Նարնիայի ժամանակագրություններ»* գրքաշարի հիման վրա երկու ֆիլմ գրելու և նկարահանելու համար, իսկ պրոդյուսերները կլինեն Գորդոնը, Դուգլաս Գրեշեմը, Էմի Պասկալը և Զիբերը։ Պրոդյուսեր Էմի Պասկալը 2024 թվականի դեկտեմբերին հայտարարել է, որ նկարահանումները նախատեսվում է սկսել 2025 թվականի հուլիսին։ 2024 թվականի դեկտեմբերին *The Times-ը* հայտնել է, որ նկարահանումները տեղի կունենան Շեփերթոն ստուդիայում։ 2024 թվականի դեկտեմբերին Ջեյսոն Այզեքսը հայտնել է, որ լուրեր են շրջանառվում, որ Գերվիգը կադապտացնի *[[Հրաշագործի զարմիկը|«Հրաշագործի զարմիկը»]]* ֆիլմը։

2025 թվականի մարտ և ապրիլ ամիսներին *Production Weekly-*ի և *Production List-ի* ցուցակներում արտադրությունը նշված է եղել որպես *«Նարնիա. Հրաշագործի եղբորորդին»*։ Ֆիլմի էկրանավորումը հաստատվել է 2025 թվականի կեսերին, իսկ ամբողջական անվանումը նշվել է որպես *«Նարնիա. Հրաշագործի եղբորորդին»*։

### Քասթինգ
Առաջին մասում նկարահանվելու համար երիտասարդ դերասանների ընտրության հայտարարությունները հրապարակվլ են 2025 թվականի սկզբին և լրատվամիջոցները ենթադրել են, որ ընտրված դերերի քանակը մատնանշում ր կամ *[[Հրաշագործի զարմիկը|«Հրաշագործի զարմիկը»]]* կամ *[[Արծաթե բազկաթոռ|«Արծաթե աթոռը»]]* վեպերի էկրանավորումը։ 2025 թվականի մարտին Չարլի XCX-ը բանակցություններ է վարել ֆիլմին մասնակցելու համար, դեր էր առաջարկվել նաև Դենիել Քրեյգին։ Ապրիլի սկզբին հաղորդվել է, որ Մերիլ Սթրիփը բանակցություններ է վարում Ասլանին հնչյունավորելու համար։ Նույն ամսվա վերջում Էմմա Մաքքին ընտրվել է Սպիտակ կախարդի դերի համար՝ Մարգարետ Քուոլիի և Չարլիի փոխարեն։ Մայիսին Քերի Մալիգանը ընտրվել է Մեյբլ Քիրքի դերի համար։

### Նկարահանումներ
Հիմնական նկարահանումները սկսվել են 2025 թվականի օգոստոսի 11-ին, տեղանքային նկարահանումները կատարվել են Լոնդոնում, իսկ դեկորացիաները՝ Շեփերթոն ստուդիայում՝ որպես օպերատոր հանդես է եկել Շեյմուս ՄաքԳարվին։ Նույն ամսին նկարահանվել են նաև այլ տեսարաններ Մանչեստրի Քասլֆիլդ տարածքում։ Հոկտեմբերի 1-ին, տեղանքային նկարահանումների ավարտից հետո, Շեփերթոնի և Լոնգքրոս ստուդիաների ստուդիական նկարահանումները նախատեսվում է շարունակել մինչև 2025 թվականի դեկտեմբերը։

### Հետարտադրություն
2025 թվականի հոկտեմբերին հաղորդվել է, որ Մարկ Ռոնսոնը և Էնդրյու Ուայեթը համատեղ կերպով մշակում են ֆիլմի երաժշտությունը։ Նրանք նախկինում համագործակցել էին Գերվիգի հետ՝ Բարբի ֆիլմի վրա։

## Թողարկում
Միացյալ Նահանգների կինոթատրոններում ֆիլմի թողարկումը նախատեսված է 2026 թվականի նոյեմբերի 26-ին, իսկ Netflix-ում հոսքային հեռարձակմամբ՝ 2026 թվականի դեկտեմբերի 25-ին։ Ֆիլմը կցուցադրվի բացառապես 1000 IMAX էկրաններով։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:IMAX ֆիլմեր
Կատեգորիա:Netflix-ի արտադրության ֆիլմեր
Կատեգորիա:«Նարնիայի ժամանակագրություններ»-ի էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Նարնիայի ժամանակագրություններ
Կատեգորիա:Վեպերի էկրանավորումներ
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում 1955 թվականին